Document ID: /roh_data/filtered/fineweb-2-filterrobots_roh.jsonl.gz/68704

Tar ils Pfisters da Schlans è la meztga da chasa tradiziun. Ils sis fragliuns mainan enavant quai ch’els han vis ed emprendì da lur geniturs. Antruras mazzava lur bab ils agens portgs e quels dals vischins. Ussa fa Silvio, il frar giuven, quella lavur. Avant insaquants onns fascheva anc bain inqual famiglia meztga da chasa. Ozendi èn ils Pfisters ils unics en la Surselva. Ils «Cuntrasts» han accumpagnà els durant l’entir di da meztga, davent da buglir l’aua per sbuglientar, tar il culp mortal, enfin tar la tschaina communabla cun il fratem dal portg gist mazzà.